
PARLAMENTUL ROMÂNIEI
CAMERA DEPUTAŢILOR


Comisia pentru drepturile omului,                           Comisia pentru cultură, arte și
culte și problemele minorităților                              mijloace de informare în masă
naționale
                  
Nr.7c-6/252/30.06.2026                                                          Nr.7c-12/245/30.06.2026


RAPORT  COMUN 
asupra 
Propunerii legislative privind declararea protopopului Aurel Munteanu drept martir şi erou al naţiunii române	


În conformitate cu prevederile art. 95 din Regulamentul Camerei Deputaților, Comisia pentru drepturile omului, culte și problemele minorităților naționale și Comisia pentru cultură, arte și mijloace de informare în masă au fost sesizate, spre dezbatere în fond, cu Propunerea legislativă privind declararea protopopului Aurel Munteanu drept martir şi erou al naţiunii române, transmisă cu adresa nr. Pl-x 200/2023 din 27 martie 2023 și înregistrată la Comisia pentru drepturile omului, culte și problemele minorităților naționale cu nr. 4c-6/252 din 28 martie 2023, respectiv, la Comisia pentru cultură, arte și mijloace de informare în masă cu nr. 7c-12/63 din 28 martie 2023.
Senatul, în calitate de primă Cameră sesizată, a respins inițiativa legislativă în ședința din data de 20 martie 2023.
Camera Deputaților este Cameră decizională potrivit prevederilor art.75 din Constituția României, republicată, și ale art. 92 alin. (9) din Regulamentul Camerei Deputaților, republicat, cu modificările și completările ulterioare.
La întocmirea prezentului raport comun, comisiile au avut în vedere:
· avizul favorabil, cu observații și propuneri, al Consiliului Legislativ (nr.50/17.01.2023);
· avizul nefavorabil  al Consiliului Economic și Social (nr.324/17.01.2023); 
· punctul de vedere al Guvernului potrivit căruia Parlamentul va decide cu privire la oportunitatea adoptării acestei inițiative legislative.
Propunerea legislativă are ca obiect de reglementare declararea protopopului Aurel Munteanu drept martir şi erou al naţiunii române şi stabilirea zilei de 10 septembrie ca fiind Ziua Martirilor Români din Huedin
În conformitate cu prevederile art. 62, 64 și art. 132 din Regulamentul Camerei Deputaţilor, examinarea inițiativei legislative a avut loc în ședințe separate.
Comisia pentru drepturile omului, culte și problemele minorităților naționale a examinat inițiativa legislativă în ședința din data de  10 octombrie 2023.
La lucrările Comisiei pentru drepturile omului, culte și problemele minorităților naționale, deputații și-au înregistrat prezența conform listei de prezență. 
La dezbateri au participat, în calitate de invitați, domnul Cristian Ionuț Lazăr - subsecretar de stat în Ministerului Culturii, domnul Ionuț Gabriel Corduneanu - vicar administrativ la Patriarhia Română și doamna Burduf Ioana - consilier în ministerul Justiției, în conformitate cu prevederile art.56 din Regulamentul Camerei Deputaților.
În urma examinării propunerii legislative și a opiniilor exprimate, membrii Comisiei pentru drepturile omului, culte și problemele minorităților naționale au hotărât, cu majoritate de voturi (un vot contra și 3 abțineri) să transmită Comisiei pentru cultură, arte, mijloace de informare în masă un raport preliminar de adoptare a Propunerii legislative privind declararea protopopului Aurel Munteanu drept martir și erou al națiunii române (Pl-x 200/2023), cu un amendament admis, prezentat în anexa care face parte integrantă din prezentul raport.
Comisia pentru cultură, arte, mijloace de informare în masă a examinat inițiativa legislativă în ședința din data de 30 iunie 2026.
La lucrările comisiei deputații și-au înregistrat prezența conform listei de prezență. 
În urma examinării inițiativei legislative, a documentelor atașate, precum şi a opiniilor exprimate, membrii celor două Comisii au hotărât, cu majoritatea voturilor parlamentarilor prezenți, să propună plenului Camerei Deputaților un raport comun de adoptare a Propunerii legislative privind declararea protopopului Aurel Munteanu drept martir și erou al națiunii române (Pl-x 200/2023), cu un amendament admis, prezentat în anexa care face parte integrantă din prezentul raport comun.
 În raport de obiectul și conținutul său, propunerea legislativă face parte din categoria legilor ordinare.

ANEXĂ

Amendament admis



	Nr.
crt.
	Text propunere legislativă
	Text propus de Comisie
(autorul amendamentului)
	Motivarea
amendamentelor propuse

	1.
	Lege
privind declararea protopopului Aurel Munteanu drept martir și erou al națiunii române



	Lege
privind declararea protopopului Aurel Munteanu drept martir și erou al națiunii române și comemorarea Zilei Martirilor Români din Huedin

Autor: Comisia pentru drepturile omului
	Pentru precizia reglementării.

